Der var både fordele og ulemper ved vores ophold i Sophys bolig, og for overskuelighedens skyld, deler jeg det simpelthen op i punkter.
Plus:
- Lejligheden lå i et dejligt område med kort afstand til to forskellige metrostationer. Der var desuden ikke langt til Hyde Park.
- Vores værelse var fint stor med en tilpas størrelse seng. Værelset var fint og ryddeligt.
- Vi så slet ikke Sophy på noget tidspunkt, men kommunikationen med hende var fejlfri. Hun skrev flere gange for at høre om alt var ok. Vi blev taget imod af Sophys flatmate, som var en mand af få ord, og vi så ikke meget til ham undervejs.
- Sophy havde en mega sød hund, som var i lejligheden. Som hundeelsker var det bestemt et plus ;) Der var dog også problemer med hunden. Se længere nede.
Lidt skidt:
- Vores værelse havde ikke nogen lås. Vi stolede bestemt på, at der ikke gik nogen ind på vores værelse, men alligevel. En lås havde været rart.
- Sophys flatmate havde 2 ud af 3 aftener/nætter, hvor han så TV skruet op på meget høj volumen. Når man lejer et værelse ud i sit hus, skal man nok ikke se TV klokken 01:30 om natten.
Meget skidt:
- Der var tilsyneladende ikke rigtig nogen, der tog sig af Sophys hund. Eftersigende blev den luftet af en hundepasser midt på dagen, men Sophys flatmate nægtede at tage sig af den. Som resultat sked og pissede hunden over hele lejligheden (ja, ikke på vores værelse) og der kom ret hurtigt til at lugte indenfor. Desuden var det også rimelig ulækkert, at skulle træde over en hundelort når man skal ned af trappen.
- Generelt var der ret beskidt og rodet i lejligheden, bortset fra vores værelse og på badeværelset. Der stod eksempelvis gammel opvask og madrester og flød i køkkenet. Jeg ved ikke helt, om det er meningen at vi skulle/måtte benytte sig af køkkenet (det gjorde vi ikke, der var for ulækkert), men uanset hvad, skal der altså til en vis grad være rent når man lejer sit værelse ud…